ಕೆಎಸ್ಓಯು ಬೊಮ್ಮನಹಳ್ಳಿ ಪ್ರಾದೇಶಿಕ ಕೇಂದ್ರದಿಂದ 202223ರ ಸಾಲಿನ ಪ್ರವೇಶಾತಿಗೆ ಅರ್ಜಿ ಆಹ್ವಾನ ಬೆಂಗಳೂರು ಜು.20 : ಕರ್ನಾಟಕ ರಾಜ್ಯ ಮುಕ್ತ ವಿಶ್ವವಿದ್ಯಾಲಯ ಕೆಎಸ್ಓಯುವು 20222023ರ ಶೈಕ್ಷಣಿಕ ವರ್ಷದ ಪ್ರವೇಶಾತಿಗಾಗಿ ಅರ್ಜಿ ಆಹ್ವಾನಿಸಿದ್ದು ಆಸಕ್ತರು ಆನ್ಲೈನ್ ಮೂಲಕ ಅರ್ಜಿ ಸಲ್ಲಿಸಲು ತಿಳಿಸಿದೆ. ಯುಜಿಸಿ ಅನುಮೋದಿತ ಕ್ರಮಗಳ ಪ್ರವೇಶಾತಿಯಲ್ಲಿ ಬಿ.ಎ, ಬಿ.ಕಾಂ, ಬಿ.ಎಸ್ಸಿ, ಬಿಬಿಎ, ಬಿಸಿಎ, ಬಿ.ಲಿಬ್. ಐ.ಎಸ್ಸಿ, ಎಂ.ಎ, ಎಂ.ಕಾಂ, ಎಂ.ಎಸ್ಸಿ ಎಂಬಿಎ, ಎಂ.ಲಿಬ್.ಐ.ಎಸ್ಸಿ, ಪಿಜಿ ಸರ್ಟಿಫಿಕೇಟ್ ಡಿಪ್ಲೊಮಾ, ಯುಜಿ ಸರ್ಟಿಫಿಕೇಟ್ ಕೋರ್ಸ್ಗಳಿಗೆ ಬೆಂಗಳೂರು ನೂತನ ಪ್ರಾದೇಶಿಕ ಕೇಂದ್ರ4 ರಲ್ಲಿ ಪ್ರವೇಶಾತಿ ಪಡೆಯಬಹುದು ಎಂದು ಕೇಂದ್ರದ ನಿರ್ದೇಶಕರಾದ ಗಿರೀಶ್ ಹೆಚ್.ಎನ್ ಅವರು ತಿಳಿಸಿದ್ದಾರೆ. ಅರ್ಜಿ ಸಲ್ಲಿಸಲು ವಿಶ್ವವಿದ್ಯಾಲಯದ ಅಧಿಕೃತ ಅಂತರ್ಜಾಲತಾಣವಾದ www.ksoumysuru.ac.in ಗೆ ಭೇಟಿ ನೀಡಿ. ಪ್ರಾಸ್ಫೆಕ್ಟ್ಸ್ಅನ್ನು ಡೌನ್ಲೋಡ್ ಮಾಡಿಕೊಂಡು ಕೋರ್ಸ್ಗಳ ವಿವರಗಳನ್ನು ಪಡೆದುಕೊಳ್ಳಬಹುದು. ಆನಂತರ ಆನ್ಲೈನ್ ಅಡ್ಮಿಶನ್ ಫೋರ್ಟಲ್ ಮೂಲಕ ನಿಮ್ಮ ಆಯ್ಕೆಯ ಪದವಿ ಅಥವಾ ಕೊರ್ಸ್ಗಳಿಗೆ ಪ್ರವೇಶ ಪಡೆಯಬಹುದಾಗಿದೆ. ಶುಲ್ಕ ವಿನಾಯ್ತಿ ಮತ್ತು ಶುಲ್ಕ ರಿಯಾಯಿತಿ : ಬಿಪಿಎಲ್ ಕಾರ್ಡ್ ಹೊಂದಿರುವ ಮಹಿಳಾ ವಿದ್ಯಾರ್ಥಿಗಳಿಗೆ, ಡಿಫೆನ್ಸ್ಎಕ್ಸ್ ಸರ್ವೀಸ್ ಮನ್ ವಿದ್ಯಾರ್ಥಿಗಳಿಗೆ, ಗಳಿಗೆ, ಆಟೋಕ್ಯಾಬ್ ಡ್ರೈವರ್ಗಳಿಗೆ ಮತ್ತು ಮಕ್ಕಳಿಗೆ ಬೋಧನ ಶುಲ್ಕದಲ್ಲಿ ವಿಶೇಷ ರಿಯಾಯಿತಿ ಇರಲಿದೆ. ಜೊತೆಗೆ ಕೋವಿಂದ್ ನಿಂದ ಮೃತಪಟ್ಟ ಪೋಷಕರ ಮಕ್ಕಳಿಗೆ, ದೃಷ್ಟಿಹೀನ ವಿದ್ಯಾರ್ಥಿಗಳಿಗೆ ಬಿಎಡ್ ಮತ್ತು ಎಂಬಿಎ ಹೊರತು ಪಡಿಸಿ, ತೃತೀಯಲಿಂಗಿಗಳಿಗೆ ಪೂರ್ಣ ಶುಲ್ಕ ವಿನಾಯ್ತಿ ಇದ್ದು, ಇದರ ಸದುಪಯೋಗ ಪಡಿಸಿಕೊಳ್ಳಬಹುದು. ಹೆಚ್ಚಿನ ಮಾಹಿತಿಗಾಗಿ ಪ್ರಾದೇಶಿಕ ನಿರ್ದೇಶಕರು, ಬೆಂಗಳೂರು ಪ್ರಾದೇಶಿಕ ಕೇಂದ್ರ04, ನಂ 33, ಬೇಗೂರು ಮುಖ್ಯರಸ್ತೆ, ಲೋರಾ ಬಿಜಿನೆಸ್ ಅಕಾಡೆಮಿ ಕಟ್ಟಡ, ಎರಡನೇ ಮಹಡಿ, ಹೊಂಗಸಂದ್ರ, ಬೊಮ್ಮನಹಳ್ಳಿ, ಬೆಂಗಳೂರು 560068 ಇಲ್ಲಿಗೆ ಭೇಟಿ ನೀಡಬಹುದು. ಅಥವಾ ದೂರವಾಣಿ ಸಂಖ್ಯೆ 08023158888, 9448668880, 9538733169, 7483783174 ಗೆ ಕರೆ ಮಾಡಬಹುದು.